laion/Wikipedia-Exotic huggingface dataset:
הזאב והכלב

משל הזאב והכלב (בצרפתית: Le Loup et le Chien) הוא משל שכתב המשורר וממשיל המשלים הצרפתי ז'אן דה לה פונטן. זהו המשל החמישי המובא בספרו הראשון (Livre I des Fables de La Fontaine (צר')) שיצא לאור בשנת 1668. המשל, הוא עיבוד מחדש של יצירה מהעת העתיקה שכתבו איזופוס ופובליוס טרנטיוס אפר. ובו מוסר השכל הנוגע אל הנוחות שקשורה שבשעבוד וחוסר הביטחון של החופש. זאב רזה ומורעב משוטט, פוגש בכלב שמירה גדול ושמן, ומייד הבין שעימות איתו אינו בא בחשבון. שכן יתרונו הפיזי ניכר. במקום זאת, החליט להחמיא לו על נראותו המרשימה. שכן, הזאב היה שמח להיות גדול וחזק כמותו. בתגובה, ענה לו הכלב. שאם הוא רוצה להיות כמותו, עליו לפרוש מחיי הפרא ולהתביית. שכן חייו אינם נוחים ועליו לחפש אחר מזון ולהתמודד עם קשיים רבים. מה עלי לעשות? השיב הזאב לא הרבה; ענה הכלב, עליך לרדוף אחרי בני האדם ולעשות את רצונם. כך תקבל את כל צורכך. הזאב התפתה, אך בראותו את הקולר שעל צוואר הכלב, שאל למשמעותו. וכשהבין הזאב שהקולר משמש לחיבורו לרצועה, ואף לקשירתו. חזר בו הזאב מקנאתו לכלב. שכן לא מוכן היה לוותר על החופש שבחיי הפרא. אף על פי שמוסר ההשכל אינו חד משמעי ומפורש, ניתן לראות מהמשל, שעדיף להיות עני וחופשי, מאשר להיות עשיר ומשועבד. או להיות כלוא ב״כלוב של זהב״. במשל, הכותב מביא שני בעלי חיים הדומים מאוד, אך גם שונים מאוד באותו הזמן. שכן, הם משתייכים לאותה משפחה טקסומונית אך שונים זה מזה באורח חייהם; הזאב – שנוהג להימנע מבני האנוש ובכך צריך לצוד את מזונו והשני – כלב הבית, שתלוי בבני האנוש. ובכך מציג הכותב שני תנאים: חוסר ביטחון הקשור לחופש ונוחות הקשורה לשעבוד. הכותב, מנסה גם להתייחס לחסות השלטונות שאפשרה לו לכתוב, אך לעיתים, הטילה עליו צנזורה. מדיה וקבצים בנושא הזאב והכלב בוויקישיתוף ז'אן דה לה פונטן הזאב והכלב, באתר mythfolklore.net LES GRANDS CLASSIQUES תמליל המשל (בצרפתית). Ésope Fables Émile Chambry תמליל המשל מפי איזופוס ופירושו לצרפתית מודרנית (בצרפתית). Phèdre, fables, livre III, remacle.org Aesop, Ésope Fables Émile Chambry, 1927 Le Loup et le Chien - Jean de LA FONTAINE - Vos poèmes - Poésie française - Tous les poèmes - Tous les poètes, www.bonjourpoesie.fr "Study Shows Why You Can't Have Wolves as Pets". Haaretz (באנגלית). נבדק ב-2022-12-20. Monique A.R Udell, C.D.L Wynne, A Review of Domestic Dogs' (Canis Familiaris) Human-Like Behaviors: Or Why Behavior Analysts Should Stop Worrying and Love Their Dogs, Journal of the Experimental Analysis of Behavior 89, 2008-03, עמ' 247–261 doi: 10.1901/jeab.2008.89-247 https://www.academie-sciences-lettres-toulouse.fr/wp-content/uploads/2020/05/Je-plie-et-ne-romps-pas.pdf
אלמנה לבנה

אלמנה לבנה (שם מדעי: Latrodectus pallidus) הוא עכביש מהסוג אלמנה שבמשפחת הכדורניים. הוא נפוץ ברחבי צפון אפריקה, המזרח התיכון ומרכז אסיה. האלמנה הלבנה חיה בערבות דרום רוסיה, קזחסטן ומדינות אחרות בדרום מערב אסיה, כמו גם באזורים המדבריים של המזרח התיכון. בהשוואה למיני אלמנה אחרים באותו אזור תפוצה, האלמנה הלבנה נדירה יחסית. בישראל האלמנה הלבנה נמצאת באזורים מדבריים, בבקעת הירדן, עמק יזרעאל ואזורים חוליים בחופי השפלה. בשונה משאר מיני האלמנה, שצבעם כהה, האלמנה הלבנה, כפי ששמה מרמז, בעלת צבע בהיר. צבעה נע בין בז' ללבן, לעיתים עם נקודות חומות, רגליה כהות יותר. עכביש זה חסר הסימנים האדומים הבוהקים שנמצאים על עכבישי אלמנה אחרים כמו אלמנה אוסטרלית או אלמנה שחורה. מלבד צבעה, האלמנה הלבנה דומה במראה לעכבישים אחרים בסוגה. הנקבה בגודל של כ-11–13 מ"מ והזכר בגודל 3.5–5.5 מ"מ. בדומה למיני אלמנה נוספים, הזכרים משקיעים השקעה רבה בהזדווגות בודדת. זכרים בדרך כלל חיים יחד עם אותה הנקבה במשך תקופה ארוכה, מספקים תצוגות חיזור תובעניות, ולעיתים נאכלים על ידי הנקבה לאחר ההזדווגות. הזכרים לרוב קטנים יותר מהנקבות מכיוון שלאחר שהם מגיעים לבגרות, הם אינם ניזונים ומעבירים את רוב חייהם בחיפוש אחר נקבות. כמו כל מיני האלמנה, לאלמנה הלבנה נשיכה ארסית והיא עלולה לפגוע בבני אדם. אף על פי שרעילותה נמוכה בהרבה מנשיכתה של האלמנה האוסטרלית או של אלמנת מקטנס (Latrodectus mactans), נשיכת האלמנה הלבנה היא משמעותית מבחינה רפואית ועלולה להרוג ילדים וחולים. מחקרים טוקסיקולוגיים דיווחו שהארס של האלמנה הלבנה דומה במבנה לזה של האלמנה השחורה. עם זאת, כרזה שפורסמה על ידי האגודה המצרית לרעלנים טבעיים מתארת את ארס האלמנה הלבנה ברמת ארסיות בינונית, ואילו ארס האלמנה השחורה מתואר כארסי ביותר בדרום אירופה. מדיה וקבצים בנושא אלמנה לבנה בוויקישיתוף אלמנה לבנה, באתר ITIS (באנגלית) אלמנה לבנה, באתר NCBI (באנגלית) אלמנה לבנה, באתר Animal Diversity Web (באנגלית) אלמנה לבנה, באתר האנציקלופדיה של החיים (באנגלית) אלמנה לבנה, באתר GBIF (באנגלית) אלמנה לבנה, באתר חרקים - עולם קטן בגדול Segoli, Michal; Harari, Ally R.; Lubin, Yael (בספטמבר 2006). "Limited mating opportunities and male monogamy: a field study of white widow spiders, Latrodectus pallidus (Theridiidae)". Animal Behaviour. 72 (3): 635–642. doi:10.1016/j.anbehav.2005.11.021. נבדק ב-8 בנובמבר 2018. {{cite journal}}: (עזרה) Charakha, AR; Shevchenko, LV; Molodkin, AK; Pluzhnikov, KA; Volkova, TM; Grishin, EV (1997). "Isolation and partial structures of major toxic components of Latrodectus pallidus venom". Bioorg. Khim. 23 (3): 163–7. PMID 9190786. http://groups.msn.com/Egyptiansocietyofnaturaltoxins/venomousspidersofegypt.msnw (אורכב 12.12.2007 בארכיון Wayback Machine) Venomous Spiders of Egypt
שמואל לבן

שמואל לבן (נולד ב-21 בינואר 1981) הוא כדורגלן עבר ישראלי-בלגי ששיחק בעמדת הבלם. לבן נולד בירושלים ובגיל צעיר עזב עם משפחתו לבלגיה. לבן התחיל את הקריירה שלו במחלקת הנוער של בירסחוט ממנה עבר לזו של לירסה. בפברואר 2001 הצטרף לבית"ר ירושלים. ב-12 במאי ערך את הופעת הבכורה שלו בקבוצה בהפסד 2-0 למכבי חיפה. בירושלים שיחק שנה וחצי אך שיחק רק 10 משחקים. לאחר מכן חזר לבלגיה ושיחק בדניצה, רוסלארה, רויאל אנטוורפן וברכם ספורט. כאשר שיחק באנטוורפן חווה אירוע אנטישמי במשחק ליגה נגד מכלן כאשר שחקן היריבה אמר לו: "חבל שהעבודה של הגרמנים במהלך מלחמת העולם השנייה לא הושלמה". לבן שיחק בעברו גם נבחרת הנוער ובנבחרת הצעירה. שמואל לבן, באתר ההתאחדות לכדורגל בישראל שמואל לבן, באתר Transfermarkt שלמה חסיד, בית"ר ירושלים: שמואל לבן יוחתם, באתר ynet, 1 בפברואר 2001 מעריב NRG, ‏שמואל לבן מאנטוורפן ספג גידופים אנטישמיים במשחק, בעיתון מקור ראשון, 9 בנובמבר 2005 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שמואל לבן".
חמדאן אל-כמאלי

חמדאן אסמאעיל מוחמד אל-כמאלי (בערבית: حمدان إسماعيل محمد الكمالي; נולד ב-2 במאי 1989) הוא כדורגלן אמירתי המשחק בעמדת הבלם בא-נסר. אל-כמאלי התחיל את הקריירה שלו בקבוצת הילדים של אל-וחדה אבו דאבי אליה הצטרף בגיל 7. ב-12 בנובמבר 2006 ערך את הופעת הבכורה שלו בקבוצה הבוגרת בהפסד 1-0 לאל-ג'זירה במסגרת גביע הנשיאים. אל-כמאלי הורחק במהלך המשחק לאחר עבירה לאנטונין קוטוטאן. בשנת 2010 נבחר לאחד מ-100 הכדורגלנים הצעירים הטובים בעולם על ידי מגזין דון בלון. ב-28 בינואר 2012 הושאל לחצי שנה לאולימפיק ליון מליגת העל הצרפתית. בחצי השנה שלו בליון שיחק 8 משחקים עם קבוצת המילואים ואף כבש שער אחד, אך לא זכה לדקות משחק בקבוצה הבוגרת. בסיום העונה חזר לאל-ווחדה. בקיץ 2020 הצטרף לשבאב אל-אהלי דובאי. ב-6 בפברואר 2023 הושאל לא-נסר עד לסיום העונה. בסיום העונה חתם על חוזה חדש בקבוצה. ב-27 בדצמבר 2008 אל-כמאלי ערך את הופעת הבכורה שלו בנבחרת איחוד האמירויות הערביות בתיקו 2-2 נגד עיראק. ב-7 ביולי 2011 הבקיע את שער הבכורה שלו בנבחרת בניצחון 2-6 נגד לבנון. השתתף עם הנבחרת בגביע אסיה 2011, גביע אסיה 2015 ובאולימפיאדת לונדון (2012). אל-וחדה ליגת העל של איחוד האמירויות הערביות: 2009/2010 אתר האינטרנט הרשמי של חמדאן אל-כמאלי חמדאן אל-כמאלי, באתר Transfermarkt חמדאן אל-כמאלי, באתר Soccerway חמדאן אל-כמאלי, באתר BDFutbol חמדאן אל-כמאלי, באתר WorldFootball.net חמדאן אל-כמאלי, באתר National Football Teams חמדאן אל-כמאלי, באתר FootballDatabase.eu חמדאן אל-כמאלי, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חמדאן אל-כמאלי".
נבחרת גואטמלה בכדורגל

נבחרת גואטמלה בכדורגל (בספרדית: Selección de fútbol de Guatemala), הידועה בכינוייה "הכחול והלבן", היא נבחרת הכדורגל הלאומית של מדינת גואטמלה. הנבחרת הוקמה בשנת 1919 אך צורפה לפיפ"א רק בשנת 1946. הדירוג הנוכחי של נבחרת גואטמלה ברשימת הדירוג של פיפ"א, הוא המקום ה-107 בעולם, נכון ל-19 בספטמבר 2024; הניקוד הוא 1,200.43 – ללא שינוי לעומת ניקוד קודם. דירוג השיא 50 נמדד לראשונה באוגוסט 2006, והדירוג הנמוך ביותר 163 נמדד לראשונה בנובמבר 1995. הנבחרת מעולם לא העפילה לגביע העולם בכדורגל ובמוקדמות מונדיאל 2006, בבית של CONCACAF סיימה במקום החמישי בבית, קרוב מאוד למיקום שהיה מעלה אותה למשחקי ההצלבה. הנבחרת הופיעה שלוש פעמים במשחקים האולימפיים וההישג הכי גדול שלה בגביע הזהב של CONCACAF הוא המקום הרביעי בשנת 1996. הקבוצה זכתה במשחקי צפון אמריקה-מרכז אמריקה-האיים הקריביים בשנת 1967 וכן זכתה בגביע UNCAF לאומות (כיום קופה סנטרואמריקנה) בשנת 2001. 1930 עד 1954 - לא נכנסה 1958 - לא העפילה 1962 - לא העפילה 1966 - לא נכנסה 1970 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה 1896 עד 1924 - לא נכנסה 1928 עד 1964 - לא העפילה 1968 - רבע גמר 1972 - לא העפילה 1976 - סיבוב ראשון 1980 - לא העפילה 1984 - לא העפילה 1988 - סיבוב ראשון 1992 עד 2024 - לא העפילה משחקי תיקו כוללים גם משחקים שהוכרעו בבעיטות הכרעה 1991 - מקום שלישי 1993 - לא נכנסה 1995 - מקום שני 1997 - מקום שני 1999 - מקום שני 2001 - מקום ראשון 2003 - מקום שני 2005 - מקום שלישי 2007 - מקום שלישי 2009 - סיבוב ראשון 2011 - מקום חמישי 2013 - מקום שני 2014 - מקום שישי 2017 - הושעתה גיירמו רמירס קרלוס רואיס מרקו פאפה מתן פלג מדיה וקבצים בנושא נבחרת גואטמלה בכדורגל בוויקישיתוף אתר האינטרנט הרשמי של נבחרת גואטמלה בכדורגל נבחרת גואטמלה בכדורגל, ברשת החברתית פייסבוק דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
סטורי מאסגרייב

סטורי מאסגרייב (בשם מלא באנגלית: Franklin Story Musgrave;‏ נולד ב-19 באוגוסט 1935, בוסטון) היה אסטרונאוט ורופא אמריקני אשר לקח חלק בתוכניות חלל וטס לחלל 6 פעמים. סטורי מאסגרייב נולד בבוסטון למשפחה בעלת שורשים במסצ'וסטס שנציגיה הגיעו לארצות הברית באוניית "מייפלאואר". בשנת 1953 לאחר סיום בית ספר הוא נרשם לחיל הנחתים של ארצות הברית. מאסגרייב שירת בתפקידים שונים בקוריאה, יפן והוואי. בשנת 1958 הוא השתחרר והחל לימודים. מאסגרייב סיים לימודי מתמטיקה באוניברסיטת סירקיוז, תואר שני במדעי המחשב באוניברסיטת קליפורניה בלוס אנג'לס ולימודי רפואה באוניברסיטת קולומביה בשנת 1964. לאחר סיום לימודי רפואה הוא השתלם בבית חולים ובהמשך החל להתמחות ברפואת החלל. בתחום זה הוא כתב כ-25 מאמרים מדעים. סטורי מאסגרייב נבחר ליחידת אסטרונאוטים באוגוסט 1967. הוא היה חלק של צוות שפיתח מעבורת החלל והיה חבר בצוות קרקע במספר משימות. טיסת החלל הראשונה של מאסגרייב הייתה בשנת 1983 על מעבורת החלל צ'לנג'ר במסגרת משימה STS-6. במהלך טיסה זו הוא ביצע פעילות חוץ רכבית ראשונה. בשנת 1985 הוא טס שנית על מעבורת החלל צ'לנג'ר במסגרת משימה STS-51-F. בשנת 1989 הוא היה חבר צוות מעבורת החלל דיסקברי במסגרת משימה STS-33. בשנת 1991 מאסגרייב ביצע טיסה רביעית מעבורת החלל אטלנטיס במסגרת משימה STS-44. בשנת 1993 הוא טס במעבורת החלל אנדוור במסגרת משימה STS-61. במהלך טיסה זו הוא ביצע פעילות חוץ רכבית שלוש פעמים לצורך תחזוקת טלסקופ החלל האבל. טיסתו האחרונה בוצע בשנת 1996 במעבורת החלל אטלנטיס במסגרת משימה STS-80. מאסגרייב פרש מנסא"א בשנת 1997. מדיה וקבצים בנושא סטורי מאסגרייב בוויקישיתוף סטורי מאסגרייב באתר נאס"א (באנגלית) ביוגרפיה סטורי מאסגרייב, באתר אנציקלופדיה בריטניקה (באנגלית) סטורי מאסגרייב, ברשת החברתית אקס (טוויטר)
דונפלווה

דונפלווה (בהונגרית: Dunafalva) הוא כפר בנפת באיה שבמחוז באץ'-קישקון בדרום־מזרח הונגריה. כמו יישובים רבים באירופה, גם בדונפלווה אוכלוסיית היישוב נמצאת בירידה. כך, בשנת 1990 חיו בכפר 1,242 תושבים ובשנת 2022 חיו בו רק 861 תושבים. הכפר הוקם בשנת 1954. מדיה וקבצים בנושא דונפלווה בוויקישיתוף אתר האינטרנט הרשמי של דונפלווה (בהונגרית) נתוני הכפר באתר הלמ"ס ההונגרי
ארשקצ'נאד

ארשקצ'נאד (בהונגרית: Érsekcsanád) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית. יהודים חיו בעיירה במאה ה-19 ובמאה ה-20 והיו כפופים לקהילה היהודית בקישקרש. יהודים מהכפר נרצחו במהלך שואת יהודי הונגריה. יוז'ף גרצר (1897 – 1945) היה "מלך החידות", כותב חידות יהודי-הונגרי ומזכירו של הסופר הגדול היהודי פרידייש קארינתי. ניספה בשואה. מדיה וקבצים בנושא ארשקצ'נאד בוויקישיתוף אתר האינטרנט הרשמי של ארשקצ'נאד (בהונגרית) נתוני הכפר באתר הלמ"ס ההונגרי תיעוד יהודי ארשקצ'נאד שנרצחו בשואה מפקדי האוכלוסין של יהודי הונגריה, 1993
בולוק

האם התכוונתם ל... לואיס בולוק – כדורסלן אמריקאי סטיב בולוק – פוליטיקאי אמריקאי סנדרה בולוק – שחקנית אמריקאית רג'י בולוק – כדורסלן אמריקאי בלוק
1984 באסטרונאוטיקה

במהלך השנה בוצעו 130 שיגורים מהם 98 (75%) על ידי ברית המועצות. 7 בפברואר – בוצע הליכת החלל הראשונה אשר בה האסטרונאוטים אינם מחוברים לחללית האם באמצעות כבלים. שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1984 באסטרונאוטיקה בוויקישיתוף ריכוז נתונים על שיגורים שימוש במשגר של האיחוד האירופי
דניאלה רן

דניאלה רן (23 בינואר 1942 - ספטמבר 2021) הייתה עמיתת מחקר במוסד הרצל לחקר הציונות ולימודה ובמכון ללימודי ים באוניברסיטת חיפה, מתמחה בתולדות הספנות המודרנית בארץ ישראל בתקופת המנדט ובמדינת ישראל. חקרה את התפתחות חיל הים הישראלי, ערכה מחקרים היסטוריים בתולדות המדינה בכלל והספנות העברית בפרט. דניאלה נולדה ב-23 בינואר 1942, בת בכורה לרב-החובל אבנר גילאי (פרוידנברג) ולרעייתו לורה. המשפחה התגוררה בקריות מצפון לחיפה. ב-1954 נסעה המשפחה לכמה שנים לגרמניה, שם פיקח פרוידנברג על בניית האוניות הישראליות מכספי השילומים בהמבורג, פרק חשוב ומשמעותי בתולדות הצי. עבור יוצאי גרמניה, כמו הוריה של רן, היה זה גם פרק טעון ועמוס רבדים של היסטוריה פרטית וקולקטיבית. הבנות למדו בבית ספר של הצבא הבריטי בהמבורג, ואחר כך התגוררו באנגליה אצל הדודה ולמדו שם בבית ספר פרטי. עם שובה לישראל עברה המשפחה לכרמל, ורן סיימה את בית הספר "חוגים" בחיפה. היא המשיכה במסלול הישראלי המוכר של אותן שנים, ואת שירותה הצבאי עשתה בקיבוץ גונן, שם פגשה את בעלה לעתיד יצחק רן. הזוג נשאר בקיבוץ, שם עזרה רן בטיפוח הדור הראשון של הקיבוץ כגננת. מאוחר יותר עברו לחיפה. רן למדה באוניברסיטת חיפה: תואר ראשון בחוג ללימודי ארץ ישראל ותואר שני בלימודי ציוויליזציות ימיות. היא המשיכה לדוקטורט באוניברסיטת חיפה, ובמסגרתו חקרה את התפתחות חיל הים הישראלי בשנותיו הראשונות וכן ערכה מחקרים היסטוריים על תולדות המדינה בכלל ועל הספנות בפרט. בהמשך הייתה עמיתת מחקר במוסד הרצל לחקר הציונות, והתמחתה, באופן טבעי, בתולדות הספנות המודרנית בארץ ישראל בתקופת המנדט ובמדינת ישראל. ביוזמת עמותת חיל הים החל בקיץ 1993 פרויקט תיעוד ימיו הראשונים של חיל-הים הישראלי באמצעות עדויות שבעל-פה. המטרה הייתה לתעד איך רואים האנשים את אירועי השנים הראשונות כפי שנחקקו בזיכרונם. כך בגישה פתוחה, למעט מספר שאלות מצומצם ניתנה למרואיינים האפשרות לספר את זיכרונותיהם. הפרויקט בוצע על-ידי מוסד הרצל לחקר הציונות שבאוניברסיטת חיפה, שהיה אז בניהולו של פרופ' יואב גלבר. הראיונות נערכו בין השנים 1993–2001, על-ידי ד"ר דניאלה רן ועל-ידי מספר מתנדבים יוצאי החיל, ביניהם אהרון כנות, אריה מרמרי ואריק קרמן. ארכיון הראיונות כולל עשרות ראיונות עם אנשים שונים ומכסה תקופה של קרוב לשלושה עשורים עם התמקדות על העשור הראשון, ונכללים בו מגוון נושאים החל מאופן ההתגייסות לחיל בעיצומה של מלחמת העצמאות דרך תיאור אירועים שונים, התפתחות החיל והתעצמותו. תרומתה והשפעתה של העלייה הגרמנית להתפתחות הספנות בארץ ישראל, עבודת גמר לתואר מוסמך בהנחיית פרופ' יואב גלבר, 1993. פרופ' נפתלי וידרא - עשר שנים לפטירתו . אוניברסיטת חיפה, 1998. בשיתוף נורית נאה, מרכז רפואי רמב"ם תחקיר, הוצאת מרכז רפואי רמב"ם, 1999. מילה ברנר — 1921-1999 הוצאת קיבוץ דליה,2003 התפתחות חיל הים הישראלי מתום מלחמת העצמאות עד יוני 1956, עבודת דוקטורט באוניברסיטת חיפה, 2005. בין ספינה לרציף: תולדות לשכת הספנות, 1932-1982 , הוצאת פרדס, 2008. בין חופים עוינים: דייגים ישראלים בדרום ים סוף, 1958-1973 הרקע המדיני והכלכלי לדיג הישראלי בדרום ים סוף. בשנים האחרונות אספה רן יחד עם אחותה עדנה חומר על תולדות חייו של אביהן, ורנר פרוידנברג, במטרה לכתוב עליו ספר — עבודה שאותה לא הספיקה להשלים. בני הזוג רן גידלו ארבעה ילדים. ראיונות עם אנשי חיל הים מרכז הרצל לחקר הציונות. דניאלה רן, נמל חיפה - משלטון בריטי לשלטון ישראלי, הרצאה משודרת באוניברסיטת חיפה, 2010. דני זמרין, פרידה מדניאלה רן: בת הקפטן שהפכה להיסטוריונית של הצי המטען גיליון 251, עמ' 28–32, ספטמבר 2022. ֿ
תחנת טורגנייבסקאיה

טורגנייבסקאיה (ברוסית: Тургеневская) היא תחנה של הרכבת התחתית של מוסקבה בקו קלוז'סקו-ריז'סקאיה. התחנה ממוקמת ברובע קראסנוסלסקי, והיא קרויה על שם כיכר טורגנייבסקאיה שקרויה על שם הסופר איוואן טורגנייב. תחנת טורגנייבסקאיה נפתחה ב-5 בינואר 1972, והיא ממוקמת חלקית תחת כיכר טורגנייבסקאיה ותחנת צ'יסטיה פרודי של קו סוקולניצ'סקאיה. אחרי פתיחתה הפכה לתחנה ה-91 במטרו של מוסקבה. מ-29 בדצמבר 2007 יש מעבר לתחנת סרטנסקי בולבר של קו ליובלינסקו-דמיטרובסקאיה. מדיה וקבצים בנושא תחנת טורגנייבסקאיה בוויקישיתוף ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
קלאס אולדנבורג

קְלַאס אוֹלדֶנבּוּרג (בשוודית: Claes Oldenburg;‏ 28 בינואר 1929 – 18 ביולי 2022) היה פסל שוודי אמריקאי שנודע בעיקר בזכות עבודתו על פסלים סביבתיים שהיוו גרסאות ענק של חפצים יום-יומיים. מוטיב מרכזי נוסף ביצירתו היה גרסאות רכות של חפצים קשיחים. זוכה פרס רולף שוק לאמנות חזותית 1995. אולדנבורג בן לדיפלומט, נולד ב-1929 בסטוקהולם שבשוודיה. בילדותו עבר יחד עם משפחתו לארצות הברית. בשנת 1936 למד באוניברסיטת ייל ובמכון לאמנות בשיקגו. אולדנברג החל להתפרסם בתחילת שנות ה-60, בלוס אנג'לס. הוא מזוהה עם זרם הפופ ארט. אחת מיצירותיו הגדולות הראשונות הייתה "שפתון (מתרומם) על שרשראות זחל"ם", שנמצא כיום בחצר באוניברסיטת ייל. ביצירתו קיבלה המציאות היבט תלת־ממדי סביבתי בוטה וברור. הוא טען שהוויית הכרך העירוני לא התבטאה בעולם הנוצץ והפרסומי, אלא בחומרים הלקוחים מ"תרבות הביבים" של שכונות העוני ואזוריה המזרחיים של מנהטן. אולדנבורג ביקש לבטא את הוולגריות של אמריקה באמצעות "סביבות" ו"אירועים". הרחוב שימש בעבורו לא רק מקום שממנו נלקחו האובייקטים ליצירותיו אלא אף נושא יצירתו המוקדמות. הוא לא הסתפק באובייקט בודד המופקע מהקשרו הסביבתי, ויצר סביבה שיש בה חומרי פסולת ופריטים שאסף ועיצב למערך מאורגן, שעל פיו על הצופה לחדור פנימה כדי לחוות את המוצג, ולא רק להתבונן בו כמוצג בתערוכה. רחוב, 1960, בגלריה ג'דסון. חלל הגלריה התמלא בחומרי פסולת שאסף בסביבת מגוריו. מחומרים אלו עיצב צורות תלת־ממדיות, המאורגנות באי סדר המזכירים קיר מלא כתובות גרפיטי. האובייקטים מוקמו - כאילו באקראי - בחלל הגלריה ובכך יצר "סביבה" בעלת אמירה אסתטית ייחודית, אך גם אמירה חברתית: העברת תרבות הרחוב הנמוכה לגלריה לאמנות מעניקה לה לגיטימציה. יש להכיר בעידן השפע הכלכלי לא רק במוצרי הצריכה שבמרכולים, בפרסומות וכו' אלא ב"חיים האמיתיים", שאינם מתועדים במדורי הרכילות. בנוסף לעבודתו כפסל אולדנבורג השתתף לעיתים בפרויקטים אדריכליים. דוגמה בולטת לכך היא עיצובה של הכניסה לבניין הנהלת סוכנות הפרסום Chiat\Day בלוס אנג'לס, המעוצבת כמשקפת ענק שחורה, בצוות תכנון יחד עם האדריכל פרנק גרי. "אטב" שממוקם במרכז פילדלפיה "גשר הכף והדובדבן" בגן הפסלים של מינאפוליס "ליבת תפוח" מ-1992 מוצב בגן האמנות ע"ש בילי רוז שבמוזיאון ישראל בירושלים. Inverted Collar and Tie שמוצב מול הבניין וסטנדשטראסה 1. 1989 פרס וולף לאמנות 1995 פרס רולף שוק לאמנות חזותית. אולדנבורג שיתף פעולה מאז 1976 ועד למותה ב-2009 עם פסלת הפופ ההולנדית אמריקאית קוסיה ואן ברוגן. השניים נשאו ב-1977. נפטר ב-18 ביולי 2022. ברז וצינור פינים עפים כדורי פול ענקיים קשת הבורג "בקבוק של תווים" מדיה וקבצים בנושא קלאס אולדנבורג בוויקישיתוף עדי צור, יסודות קאמפיים בעבודותיו של קלאס אולדנבורג קלאס אולדנבורג, באתר אנציקלופדיה בריטניקה (באנגלית) נעמה ריבה, קלאס אולדנבורג, הפסל שחשב כמו אדריכל, באתר הארץ, 19 ביולי 2022 פיטר פלגנס The Wall Street Journal, ‏היצירה הזו הוצגה במרתף של כנסייה. היום היא נחשבת לאחת מפסגות האמנות במאה ה-20, באתר גלובס, 28 בספטמבר 2023 קלאס אולדנבורג, באתר MusicBrainz (באנגלית) קלאס אולדנבורג, באתר Discogs (באנגלית) הפסל קלאס אולדנבורג הלך לעולמו בגיל 93, באתר ynet, 18 ביולי 2022
גבסו

גבסו הוא שם משפחה יהודי ממקור תוניסאי, שמתחקה למוצא בעיר "גאבס" בתוניסיה. האם התכוונתם ל... בינו גבסו – מסעדן ישראלי מיקי גבע – בדרן ומנחה טלוויזיה ישראלי, נולד כ"מיקי גבסי" שי גבסו – זמר ישראלי מקור השם גבסי
Swimming Pools (Drank)

Swimming Pools (Drank) הוא שיר של הראפר האמריקאי קנדריק לאמאר. הוא יצא לאור ב-31 ביולי 2012, כסינגל המוביל (והשני בסך הכל) מתוך אלבום הבכורה שלו בחברת תקליטים גדולה, Good Kid, M.A.A.D City, באמצעות טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. הוא נכתב על ידי לאמאר וטיילר "טי-מיינוס" ויליאמס, שגם הפיק את השיר. השיר הניע את לאמאר לפופולריות במיינסטרים, כשהגיע בשיאו למקום ה-17 במצעד הבילבורד הוט 100. מאוחר יותר, הועמד השיר לפרס גראמי לביצוע הראפ הטוב ביותר. השיר מהווה התבוננות פנימית על חיי המשפחה והחברה של לאמאר, האלכוהוליזם והלחץ החברתי המלווה אותו בקרב חבריו. בבית הראשון, הוא נזכר בשתייה של סבו והמוות כתוצאה מכך, ובסיבות שהובילו את לאמאר עצמו לשתות. השיר זכה לתשבחות ממבקרי המוזיקה בצאתו. מגזין רולינג סטון דירג את השיר במקום ה-34 ברשימת השירים הטובים ביותר לשנת 2012. מגזין XXL כלל את השיר כאחד מחמשת שירי ההיפ הופ הטובים ביותר ב-2012. בשבוע הראשון לצאתו, הופיע השיר במקום ה-100 בבילבורד הוט 100, נשאר במצעד כשבוע ויצא. עם זאת, שבועיים לאחר מכן, חזר למצעד וטיפס מספר מקומות כל שבוע, כשבשיאו הגיע למקום ה-17. במצעד הסינגלים הבריטי, הופיע השיר לראשונה במקום ה-63, ובשיאו הגיע למקום ה-57. הווידאו קליפ, בבימויו של ג'רום די, הוקרן בבכורה ב-3 באוגוסט 2012 ב-106 & Park. סקירה של המגזין רולינג סטון כללה תקציר של הקליפ בו נכתב: "בקליפ החדש שלו עבור 'Swimming Pools (Drank)', קנדריק לאמאר מתריס נגד כוח הכבידה, צף ונופל בחלל תלוי בזמן שבקבוקי אלכוהול עפים ומתנפצים לתקרה. הראפר מקבל התבוננות פנימית בקצב מטושטש, בהתחשב בשיאים ובשפל של צריכת אלכוהול ותחושת הביטחון שהיא מעניקה לשתיין. לאמאר מבלה את רוב הקליפ בראפ לבד, אך בצילומים מסוננים בצבע של זעם ספוג אלכוהול, דרך הסצנות היותר מהורהרות". מידע על היצירה "Swimming Pools (Drank)" באתר מיוזיק בריינז מידע על הסינגל "Swimming Pools (Drank)" באתר מיוזיק בריינז מידע על היצירה "Swimming Pools (Drank)" באתר Discogs סרטון השיר "Swimming Pools (Drank)" באתר יוטיוב Lamar, Kendrick (3 באוקטובר 2012). "My Favorite Things, Part II". RapGenius. נבדק ב-14 בינואר 2013. ...playing on the word swimming pool. him drowning in a pool of liquor in Chicago {{cite web}}: (עזרה) Lamar, Kendrick (5 באוגוסט 2012). "My Favorite Things, Part II". RapGenius. נבדק ב-14 בינואר 2013. This song is about me reminiscing about my years a kid witnessing a housing that indulged adults in alcohol. So much alcohol that it could fill a swimming pool. {{cite web}}: (עזרה) "Kendrick Lamar, 'Swimming Pools (Drank)'". Rolling Stone. 5 בדצמבר 2012. {{cite journal}}: (עזרה) "XXL Lists The Best Hip-Hop Songs And Albums Of The Last 40 Years – XXL Issue 152". XXL Mag. "Kendrick Lamar - Swimming Pools (Drank) on acharts.us". acharts.us. נבדק ב-2012-08-21.
תחנת אוקטיברסקאיה

אוקטיברסקאיה (ברוסית: Октябрьская) היא תחנת הרכבת התחתית של מוסקבה בקו קולצביה. תחנת אוקטיברסקאיה נפתחה ב-1 בינואר 1950, והיא קרויה על שם כיכר אוקטיברסקאיה (כיום כיכר קלוז'סקאיה). התחנה ממוקמת ברובע יאקימנקה, ויש לה מעבר לתחנה בשם זהה בקו קלוז'סקו-ריז'סקאיה. לתחנה יש לובי היוצא ללנינסקי פרוספקט ונראה כמו ביתן עם מעברים מקושתים. התחנה היא אתר מורשת תרבותית. מבט על כיכר קלוז'סקאיה (רו'), משמאל לובי התחנה לובי התחנה מראה בתוך הלובי מדיה וקבצים בנושא תחנת אוקטיברסקאיה בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
קארימבו

קארימבו (בפורטוגזית: carimbó) הוא סגנון ריקוד מסורתי שמקורו במדינת פארה שבצפון ברזיל. זהו ריקוד תוסס ואנרגטי המתאפיין בעבודת הרגליים המהירה והמורכבת שלו, כמו גם בשימוש בכלי הקשה ובשירה. הריקוד הוא חלק מהזהות התרבותית של תושבי פארה, והוא מבוצע לעיתים קרובות בחגיגות ופסטיבלים ברחבי האזור. מקורותיו של ריקוד הקארימבו אינם מתועדים היטב, אך מאמינים שהוא התפתח מסגנונות הריקוד של העמים הילידים של אזור האמזונאס. במהלך הריקוד הרקדנים נעים בתבנית מעגלית, כאשר המנהיג במרכז ושאר הרקדנים הולכים אחריו. הריקוד מתבצע בקצב מהיר ואנרגטי, והרקדנים מניעים את רגליהם במהירות ובדפוסים מורכבים. ריקוד הקארימבו ידוע בתנועות האקרובטיות והאתלטיות שלו, והרקדנים מבצעים פעמים רבות זינוקים וסיבובים מרשימים תוך כדי תנועה סביב המעגל. הריקוד מבוצע באופן מסורתי על ידי גברים, אם כי במשך הדורות גם נשים החלו להשתתף בו. הרקדנים לובשים בגדים מסורתיים, הכוללים לרוב חולצות ומכנסיים בצבעים בהירים, ועשויים לכלול גם כיסויי ראש ופריטים דקורטיביים אחרים, והוא מלווה לרוב בשירה ובמזמורים. ריקוד הקארימבו מבוצע לעיתים קרובות בפסטיבלים ובחגיגות ברחבי המדינה, ובנוסף לאופיו המסורתי הוא שימש גם כדרך של תושבי פארה לבטא את התנגדותם לדיכוי פוליטי וחברתי. מדיה וקבצים בנושא קארימבו בוויקישיתוף Carimbó, basilio.fundaj.gov.br Priscila Br, ãoMarapanim, PA, Conheça a história do carimbó, Agronegócios, ‏2015-12-20 (ב־Brazilian Portuguese) Priscila Br, ãoMarapanim, PA, Conheça a história do carimbó, Agronegócios, ‏2015-12-20 (ב־Brazilian Portuguese) bregapop, Tradição e Modernidade no Carimbó Urbano de Belém (PAULO MURILO), Brega Pop - Música Paraense (ב־Brazilian Portuguese) Comunicação poética e música popular : uma história do carimbó no Marajó | WorldCat.org, www.worldcat.org (באנגלית) Carimbó e Brega: Indústria cultural e tradição na música popular do norte do Brasil - PDF Download grátis, docplayer.com.br